b'\n_START_ARTICLE_\nFalske ormeslanger\n_START_SECTION_\nKropsbygning\n_START_PARAGRAPH_\nDe er alle sm\xc3\xa5 og slanke samt har glatte og blanke sk\xc3\xa6l. Farverne i denne famillie er ved de fleste individer blegr\xc3\xb8de eller s\xc3\xb8lvgr\xc3\xa5, men nogle er m\xc3\xb8rkere. Deres t\xc3\xa6nder er udelukkende placeret i underk\xc3\xa6ben mens overk\xc3\xa6ben er stiv. Slanger af denne familie har desuden veludviklede b\xc3\xa6kkenringe i mods\xc3\xa6tning til andre slangefamilier, og nogle har underudviklede baglemmer i form af sporer. Deres \xc3\xb8jne er sm\xc3\xa5 og d\xc3\xa6kket af et sk\xc3\xa6l, men nogle arter er dog blinde. Falske ormeslanger mangler den venstre lunge og hunnerne mangler deres venstre \xc3\xa6ggeleder. Denne slangefamilie omfatter flere af verdens mindste slangearter, deriblandt den hidtil mindste, Leptotyphlops carlae, der er fundet p\xc3\xa5 Barbados.\n_START_SECTION_\nLevevis\n_START_PARAGRAPH_\nFalske ormeslanger lever under jorden hvor deres f\xc3\xb8de best\xc3\xa5r termitter og termitlarver. De spiser deres f\xc3\xb8de ved at gribe om byttet med deres mund hvorefter de presser p\xc3\xa5 termittens bl\xc3\xb8de krop for at presse kropsv\xc3\xa6sken ud. Nogen falske ormeslanger (m\xc3\xa5ske dem alle) producerer feromoner som beskytter dem mod angreb af soldatertermitterne.\n_START_SECTION_\nForplantning\n_START_PARAGRAPH_\nMan ved ikke meget om falske ormeslangers forplantning, men de synes at v\xc3\xa6re \xc3\xa6gl\xc3\xa6ggende. Mange arter er dog endnu ikke blevet afklaret om de er eller ej.\n_START_SECTION_\nUdbredelse\n_START_PARAGRAPH_\nFalske ormeslanger lever stort set over alt p\xc3\xa5 jorden hvor der ogs\xc3\xa5 findes termitter. det vil sige Nordamerika, Mellem- og Sydamerika, Afrika, Arabien og Mellem\xc3\xb8sten.'